ભૂતાન સાથે ચીનની ૪૭૦ કિ.મી.ની સરહદ છે. આ સરહદ પર ૪૯૫ સ્ક્વેર કિ.મી. જેટલા વિસ્તાર વિવાદિત છે. આ ૪૯૫ સ્ક્વેર કિ.મી.વિસ્તારમાંથી ડોકા લા વિસ્તાર ચીનને જોઈએ છે, આ વિસ્તાર સિક્કિમ, ભૂતાન અને તિબેટ(ચીન)ને જોડતો ભાગ છે. આ ભાગ પર જો ચીન કબજો કરી દે તો અહીંથી ભારતના સિલિગુડી વિસ્તાર પર સીધી ચીન નજર રાખી શકે. સિલિગુડીનો રોડ ભારતને નોર્થઇસ્ટ રાજ્યોને જોડતો એક માત્ર માર્ગ છે. યુદ્ધના સંજોગોમાં ચીન જો ડોકા લા વિસ્તારમાંથી સિલિગુડી રોડ કબજે કરી દે તો ભારતનાં નોર્થઇસ્ટ રાજ્યો ભારતથી છૂટાં પડી જાય, એટલે યુદ્ધરણનીતિ માટે આ વિસ્તાર ભારત માટે ખૂબ જ અગત્યનો છે.